Прокуратурата в Швеция свали обвиненията на Джулиан Асанж / Свят / Свят / Ekip News
» Прокуратурата в Швеция свали обвиненията на Джулиан Асанж
Прокуратурата в Швеция свали обвиненията на Джулиан Асанж
19 май 2017 / 13:17
Шведската прокуратура спря разследването за изнасилване срещу основателя на „Уикилийкс” Джулиан Асанж.
Директорът на държавното обвинение Мариане Ни реши да анулира заповедта за арест след 7-годишно преследване.
45-годишният Асанж се укрива в Еквадорското посолство в Лондон от 2012г., за да избегне екстрадиране. Той се страхува, че ако бъде върнат в Швеция, може да бъде екстрадиран в САЩ, където ще се изправи пред американското правосъдие, заради хилядите секретни документи, публикувани на сайта „Уикилийкс”.
От британската полиция съобщиха, че ако Асанж напусне сградата на посолството, ще бъде арестуван и екстрадиран в САЩ.
След като стана ясно, че шведската прокуратура спира преследването, „Уикилийкс” написа в социалните мрежи, че „фокусът сега е върху Обединеното кралство” и че „Великобритания трябва да потвърди или отрече дали е получила американска заповед за есктрадиране на Джулиан Асанж.”